‘ব্যাঙ্কের লকারে’ মা দুর্গার মূর্তি, পুলিশি পাহারায় পুজো! কেন এই নিয়ম জয়পুর রাজবাড়ির পুজোতে?

পুরুলিয়া: পুরুলিয়ার জয়পুর রাজবাড়িতে (Purulia Jaipur Rajbari Durga Puja) দুর্গাপুজোর রীতিনীতি বেশ নজরকাড়া। শুনলে অবাক হবেন, কিন্তু এখানে মা দুর্গা থাকেন ‘ব্যাঙ্কের লকারে'(Durga Idol in Bank Locker)৷ হ্যাঁ ঠিকই শুনছেন। পুলিশি পাহারার (Police Security) মধ্যে দিয়ে রাজবাড়িতে নিয়ে আসা হয় মাকে৷ পুজোর চারদিন জেলা পুলিশের (District Police) কড়া নিরাপত্তায় রাজবাড়িতে পুজো হয় মায়ের৷ এভাবেই দুর্গাপুজো হয়ে আসছে পুরুলিয়ার জয়পুর রাজবাড়িতে (Purulia Jaipur Rajbari Durga Puja)। এখানের দুর্গা মায়ের মূর্তিটি সোনার তৈরি। জেলা ছাড়িয়ে ভিনজেলা এবং ভিনরাজ্য থেকে সোনার দুর্গা মূর্তি (Gold Durga Idol) দেখতে প্রচুর দর্শনার্থীরা ভিড় জমান।

জয়পুর রাজবাড়ির পুজোর (Purulia Jaipur Rajbari Durga Puja) ইতিহাস সম্পর্কে কথিত আছে প্রায় চারশো বছর আগে রাজা জয়সিংহ পুরুলিয়ায় (Purulia) আসেন৷ মূলত তাঁর নামেই এই অঞ্চলের নাম হয় জয়পুর৷ এই এলাকার মুণ্ডা সর্দারকে হত্যা করে জঙ্গলমহলের এই এলাকা দখল করেন৷ তারপর এই রাজবাড়িতে কলা বউয়ের পুজো শুরু করেন। বহু বছর কেটে যাওয়ার পর আচমকা দুর্গাপুজোর দিন আগুন লেগে যায় কলা বউয়ে৷ এরপরই রাজা কাশিনাথ সিংহ মানত করেন সোনার প্রতিমা তৈরি করে পুজো করার।

আরও পড়ুন: অর্থাভাব বাধা নয়! নবাব বাড়ির কেনা জায়গার উপর ২৬৩ বছরের মা দুর্গার পুজো

সেইসময় রাজা কাশিনাথ সিংহ প্রায় দেড় কেজি সোনা দিয়ে দুর্গা মূর্তি ও রুপো দিয়ে চালচিত্র তৈরি তৈরি করান৷ সেই থেকে সোনার মূর্তি পুজো হয়ে আসছে জয়পুর রাজবাড়িতে৷ তবে ১৯৭০ সালে একদিন হঠাৎ ডাকাত হানা দেয় রাজবাড়িতে৷ ডাকাতের দল সোনার মূর্তির হদিশ না পেয়ে মন্দিরে থাকা সমস্ত অলঙ্কার নিয়ে চম্পট দেয়৷ এই ঘটনার পর তৎকালীন জেলা পুলিশের উদ্যোগে পুজোর চার দিন বাদে ৩৬১ দিন সোনার দুর্গা মূর্তি ব্যাঙ্কের লকারে রাখা হয়। এই রীতিই আজও চলছে।

দেখুন অন্য খবর